pythainlp/thai-wiki-dataset-v3 huggingface dataset:
เปปี

เกปเลร์ ลาเวรัง ลีมา ฟีไรรา (Képler Laveran Lima Ferreira; เกิดวันที่ 26 กุมภาพันธ์ ค.ศ. 1983) เป็นนักฟุตบอลชาวโปรตุเกส ปัจจุบันเล่นในตำแหน่งเซ็นเตอร์แบ็กให้กับโปร์ตู และโปรตุเกส
== รางวัลเกียรติยศ ==
==== เรอัลมาดริด ====
ยูฟ่าซูเปอร์คัพ: 2014
== อ้างอิง ==
==แหล่งข้อมูลอื่น==
Real Madrid official profile
Stats and profile at Zerozero 
Stats at ForaDeJogo 
BDFutbol profile
2010 FIFA World Cup profile
Transfermarkt profile
Goal.com profile 
นักฟุตบอลชาวโปรตุเกส
ผู้เล่นสโมสรฟุตบอลเรอัลมาดริด
ผู้เล่นในฟุตบอลโลก 2010
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในลาลิกา
ผู้เล่นสโมสรฟุตบอลโปร์ตู
ผู้เล่นในฟุตบอลชิงแชมป์แห่งชาติยุโรป 2012
บุคคลจากมาเซยอ
กองหลังฟุตบอล
นักฟุตบอลทีมชาติโปรตุเกส
ผู้เล่นในฟุตบอลโลก 2014
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในชุดชนะเลิศฟุตบอลชิงแชมป์แห่งชาติยุโรป
ชาวโปรตุเกสเชื้อสายบราซิล
เอสเตบัน กราเนโร

เอสเตบัน เฟลิกซ์ กราเนโร โมลินา (Esteban Félix Granero Molina) เกิดเมื่อวันที่ 2 กรกฎาคม ค.ศ. 1987 ที่กรุงมาดริด ประเทศสเปน เป็นนักฟุตบอลตำแหน่งกองกลาง ปัจจุบันอยู่ที่สโมสรเรอัลโซซิเอดัด
==แหล่งข้อมูลอื่น==
Real Madrid official profile
BDFutbol profile
Futbolme profile 
Transfermarkt profile
นักฟุตบอลชาวสเปน
ผู้เล่นสโมสรฟุตบอลเรอัลมาดริด
ผู้เล่นในลาลิกา
ผู้เล่นสโมสรฟุตบอลเฆตาเฟ
นักกีฬาจากมาดริด
กองกลางฟุตบอล
แจ็กแอสทรีดี

แจ็กแอสสทรีดี (Jackass 3D) เป็นภาพยนตร์ 3 มิติ ภาคที่ 3 ของแจ็กแอส ในเดือนธันวาคม ค.ศ. 2009 พาราเมาต์พิกเจอส์ และเอ็มทีวีฟิล์มส ประกาศว่าจะออกฉายในวันที่ 15 ตุลาคม ค.ศ. 2010 ถือเป็นการครบรอบ 10 ปีของแจ็กแอส ที่เริ่มในปี ค.ศ. 2000 ภาพยนตร์ยังฉายในดี-บอกซ์ ในบางโรงภาพยนตร์ด้วย
== อ้างอิง ==
ภาพยนตร์ที่สร้างจากภาพยนตร์ชุดทางโทรทัศน์
ภาพยนตร์โดยพาราเมาต์พิกเจอส์
ภาพยนตร์อเมริกัน
ภาพยนตร์ภาคต่อ
ภาพยนตร์ที่ออกฉายในปี พ.ศ. 2553
ชิเนด โอคอนเนอร์

ชิเนด มารี เบอร์นาเดต โอคอนเนอร์ (Sinéad Marie Bernadette O'Connor, 8 ธันวาคม ค.ศ. 1966 – 26 กรกฎาคม ค.ศ. 2023) เป็นนักร้อง และนักแต่งเพลง และนักดนตรีชาวไอริช เธอมีชื่อเสียงในช่วงปลายคริสต์ทศวรรษ 1980 กับอัลบั้มเปิดตัวที่ชื่อ The Lion and the Cobra ประสบความสำเร็จทั่วโลกกับซิงเกิ้ลในปี ค.ศ. 1990 ที่นำเพลงเก่ามาทำใหม่ ในเพลง "Nothing Compares 2 U" จากนั้นเธอเริ่มมีปัญหาขึ้นศาลจากการพูดจาโผงผาง การโกนหัวเป็นสกินเฮด และมุมมองทางด้านศาสนา สิทธิสตรี สงครามและเพศวิถีของเธอ ขณะที่เธอยังคงร้องเพลงอยู่
เธอได้ร่วมงานกับศิลปินอื่นหลายคน และยังปรากฏในคอนเสิร์ตหารายได้การกุศลหลายคอนเสิร์ต
== อ้างอิง ==
นักร้องไอร์แลนด์
ผู้ที่ได้รับรางวัลแกรมมี
ศิลปินสังกัดไครเซลิสเรเคิดส์
บุคคลจากดับลิน
บุคคลจากโรมันคาทอลิกที่เปลี่ยนไปนับถือซุนนี
หม่อมผิว สุขสวัสดิ์ ณ อยุธยา

หม่อมผิว สุขสวัสดิ์ ณ อยุธยา (สกุลเดิม วสุวัต; 2 พฤษภาคม พ.ศ. 2438 – 30 กันยายน พ.ศ. 2534) เป็นครู และนักเขียน มีผลงานเรื่องสั้น และนวนิยาย เจ้าของนามปากกา "วรรณสิริ" ผู้เขียน วนิดา, นางทาส และนางครวญ ที่ได้รับความนิยม มีผู้นำมาสร้างเป็นภาพยนตร์ และละครโทรทัศน์หลายครั้ง
== ประวัติ ==
หม่อมผิว สุขสวัสดิ์ ณ อยุธยา เป็นธิดาของหลวงนิธิพิมล (พลอย วสุวัต) กับสุ่น ราชนิธิพิมล เกิดเมื่อวันที่ 2 พฤษภาคม พ.ศ. 2438 จบการศึกษาจากโรงเรียนราชินี ประกอบอาชีพครูสอนภาษาไทย และเป็นผู้ก่อตั้งโรงเรียนวรรณวิทย์ เสกสมรสกับ ร้อยเอก หม่อมเจ้าทินทัต ศุขสวัสดิ์ ผู้รั้งผู้บังคับการกรมทหารบกม้ากรุงเทพรักษาพระองค์ของพระบาทสมเด็จพระมงกุฎเกล้าเจ้าอยู่หัว พระโอรสองค์ใหญ่ในพระเจ้าบรมวงศ์เธอ กรมหลวงอดิศรอุดมเดชกับหม่อมแช่ม หม่อมผิวมีธิดากับหม่อมเจ้าชายทินทัต ศุขสวัสดิ์ 3 คน คือ
ท่านผู้หญิงทินะประภา อิศรเสนา ณ อยุธยา (2 มิถุนายน พ.ศ. 2460 – 14 พฤศจิกายน พ.ศ. 2555) สมรสกับศาสตราจารย์ ดร.กัลย์ อิศรเสนา ณ อยุธยา มีบุตรสองคน
หม่อมราชวงศ์กานดาศรี สุขสวัสดิ์ (18 ธันวาคม พ.ศ. 2461 – พ.ศ. 2541)
หม่อมราชวงศ์รุจีสมร สุขสวัสดิ์ (12 กันยายน พ.ศ. 2463 – 3 พฤษภาคม พ.ศ. 2565)
ภายหลังหม่อมเจ้าทินทัตสิ้นชีพิตักษัยเมื่อปี พ.ศ. 2463 หม่อมผิวต้องย้ายออกจากกรมทหารม้ามาอยู่ที่ถนนพระอาทิตย์ เมื่อเริ่มสงครามโลกครั้งที่สอง หม่อมผิวจึงได้อพยพครอบครัวมาอยู่นอกเมือง คือ ซอยปรีดา ถนนสุขุมวิท
หม่อมผิว สุขสวัสดิ์ ณ อยุธยา ถึงแก่กรรมด้วยโรคชรา เมื่อวันที่ 30 กันยายน พ.ศ. 2534 สิริอายุรวม 96 ปี 4 เดือน พระราชทานพระบรมราชานุเคราะห์ ในการพระราชทานเพลิงศพ หม่อมผิว สุขสวัสดิ์ ณ อยุธยา ณ เมรุวัดธาตุทอง วันที่ 11 พฤศจิกายน พ.ศ. 2534
==อ้างอิง==
นักเขียนชาวไทย
ราชสกุลศุขสวัสดิ์
ณ อยุธยา
หม่อม
ครูชาวไทย
บุคคลจากโรงเรียนวรรณวิทย์
บุคคลจากโรงเรียนราชินี
พิรุณ แผ้วพลสง

พลอากาศเอก พิรุณ แผ้วพลสง อดีตประธานกรรมการ การไฟฟ้านครหลวง  อดีตราชองครักษ์พิเศษ อดีตรองผู้บัญชาการทหารสูงสุด เกิดเมื่อปี พ.ศ. 2494 ที่จังหวัดบุรีรัมย์ จบการศึกษาจากโรงเรียนวัดเขมาภิรตาราม, โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) กรรมการศูนย์อำนวยการแก้ไขสถานการณ์ฉุกเฉิน  กรรมการ เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548
การรับราชการเคยดำรงตำแหน่งสำคัญ อาทิ นายทหารฝ่ายเสนาธิการประจำรัฐมนตรีว่าการกระทรวงกลาโหม  (พล.อ.ชวลิต ยงใจยุทธ), ผู้ทรงคุณวุฒิกองบัญชาการทหารสูงสุด, รองผู้บัญชาการศูนย์รักษาความปลอดภัยแห่งชาติ (ศรภ.), ราชองครักษ์, ที่ปรึกษากองบัญชาการทหารสูงสุด,  ผู้ทรงคุณวุฒิพิเศษกองบัญชาการทหารสูงสุด, รองเสนาธิการทหารบก เลขาธิการกองอำนวยการรักษาความมั่นคงภายในราชอาณาจักร และ เสนาธิการทหารบก พร้อมกับดำรงตำแหน่งเลขาธิการศูนย์อำนวยการรักษาความสงบเรียบร้อย (ศอ.รส) ในตำแหน่งด้วย
ซึ่งการดำรงตำแหน่งเสนาธิการทหารบกของ พล.อ.พิรุณ นั้นทำให้เป็นที่จับตามองว่าอาจจะได้เป็นผู้ดำรงตำแหน่งผู้บัญชาการทหารบกเป็นคนต่อไปจาก พล.อ.อนุพงษ์ เผ่าจินดา ในปี พ.ศ. 2553 ที่จะเกษียณอายุราชการ จากเดิมที่ผู้ที่ถูกคาดหมายว่าจะได้ดำรงตำแหน่งนี้คือ พล.อ.ประยุทธ์ จันทร์โอชา รองผู้บัญชาการทหารบก 
แต่แล้วในที่สุดก็เป็น พล.อ.ประยุทธ์ ที่ได้เป็นผู้บัญชาการทหารบก ขณะที่ พล.อ.พิรุณ เป็นรองผู้บัญชาการทหารสูงสุด ในวันที่ 1 ตุลาคม พ.ศ. 2553
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
พล.อ.พิรุณ เป็นนายทหารที่ พล.อ.เปรม ติณสูลานนท์ ประธานองคมนตรี, รัฐบุรุษ และอดีตนายกรัฐมนตรี ฝากฝังให้ช่วยก่อตั้ง กองพลทหารม้าที่ 3 (พล.ม.3) ขึ้นที่ภาคอีสาน ซึ่งเป็นกองพลใหม่ที่จะเกิดขึ้นในอนาคตตามความปรารถนาของ พล.อ.เปรม เมื่อครั้งขึ้นดำรงตำแหน่งเสนาธิการทหารบกเมื่อปี พ.ศ. 2552 ในฐานะที่เป็นทหารม้าด้วยกัน
พล.อ.พิรุณ มีชื่อที่เรียกอย่างไม่เป็นทางการจากสื่อมวลชนว่า "บิ๊กแผ้ว" ชีวิตส่วนตัว สมรสกับ นางลักขณา แผ้วพลสง (ชื่อเล่น-ต้อย)
== เครื่องราชอิสริยาภรณ์ ==
== อ้างอิง ==
บุคคลจากอำเภอบ้านด่าน
ทหารบกชาวไทย
สมาชิกสภานิติบัญญัติแห่งชาติ
บุคคลจากโรงเรียนวัดเขมาภิรตาราม
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ม.ป.ช.
ซิด วิเชียส

จอห์น ไซมอน เบเวอร์ลี  (ชื่อเกิด จอห์น ไซมอน ริตชี, 10 พฤษภาคม ค.ศ. 1957 – 2 กุมภาพันธ์ ค.ศ. 1979) มีชื่อในวงการดนตรีว่า ซิด วิเชียส เป็นนักดนตรีแนวพังก์ร็อกชาวอังกฤษ มีชื่อเสียงในฐานะอดีตสมาชิกคนสำคัญในตำแหน่งมือเบสและนักร้องนำของวงเซ็กซ์ พิสทอลส์
วิเชียส ได้เข้าร่วมวง เซ็กซ์ พิสทอลส์ ในช่วงต้นปี ค.ศ. 1977 เพื่อมาแทนที่ เกล็น แม็ตล็อก มือเบสคนแรกของวง โดยวิเชียสมีปัญหาจากการใช้สารเสพติด และมีอาการตับอักเสบ ทำให้ถูกส่งเข้ารับการรักษาตัวที่โรงพยาบาล ในระหว่างที่วงกำลังบันทึกเสียงเพื่อทำอัลบั้ม Never Mind the Bollocks, Here's the Sex Pistols ซึ่งเป็นสตูดิโออัลบั้มชุดเดียวของทางวง อย่างไรก็ตามเขาได้บันทึกเสียงเบสร่วมกับทางวงในสตูดิโออัลบั้มชุดดังกล่าว 1 เพลง
ต่อมาซิด วิเชียส ได้มีโอกาสร้องนำให้กับวงเซ็กซ์ พิสทอลส์  3 เพลง ในภาพยนตร์เรื่อง The Great Rock 'n' Roll Swindle ซึ่งเขาได้ร่วมแสดงด้วย
ในปี ค.ศ. 1978 ซิด วิเชียส ถูกเจ้าหน้าที่ตำรวจเมืองแมนฮัตตันจับกุมและตกเป็นผู้ต้องหาในคดีฆาตกรรม แนนซี สปันเจน แฟนสาวของเขา แต่ภายหลังเขาได้รับการปล่อยตัวเนื่องจากยังมีข้อสงสัยในคดีที่พิสูจน์ไม่ได้ว่าเขาเป็นผู้กระทำผิดหรือไม่ ต่อมาเขาถูกเจ้าหน้าที่ตำรวจจับกุมอีกครั้งในข้อหาทำร้ายร่างกาย ท็อดด์ สมิธ ซึ่งเป็นน้องชายของแพตตี สมิธ นักร้องชาวอเมริกัน ทำให้ถูกจำคุกและต้องเข้ารับการบำบัดอาการติดยาเสพติดที่เกาะไรเกอส์ ใน นิวยอร์ก
หลังพ้นโทษ ในปี ค.ศ. 1979 ซิด วิเชียส เสียชีวิตจากการใช้ยาเกินขนาด โดยหลังจากที่เขาเสียชีวิตได้ 4 สัปดาห์ได้มีการวางจำหน่ายอัลบั้มเพลงประกอบภาพยนตร์เรื่อง The Great Rock 'n' Roll Swindle ที่เขาได้ร่วมร้องเอาไว้ นอกจากนี้ยังมีอัลบั้ม Sid Sings ที่มีการนำเอาบันทึกการแสดงสดของเขาในฐานะศิลปินเดี่ยวออกวางจำหน่าย
เรื่องราวเกี่ยวกับ ซิด วิเชียส และ แนนซี สปันเจน แฟนสาวของเขาที่ถูกฆาตกรรม ได้เคยถูกนำเสนอออกมาในปี ค.ศ. 1986 ในภาพยนตร์เรื่อง Sid and Nancy โดยนักแสดงที่รับบทเป็นซิด วิเชียส คือ แกรี โอลด์แมน
ในปี ค.ศ.2006 เขามีชื่อในร็อกแอนด์โรลฮอลออฟเฟม (ในฐานะสมาชิกวงเซ็กซ์พิสทอลส์)
== ประวัติ ==
ซิด วิเชียส เกิดเมื่อวันที่ 10 พฤษภาคม ค.ศ. 1957 ที่ลูอิชาม, ลอนดอน ประเทศอังกฤษ โดยมีชื่อเกิดว่า จอห์น ไซมอน ริตชี เป็นบุตรชายของจอห์น และ แอนน์ ริตชี
== อ้างอิง ==
นักดนตรีชาวอังกฤษ
นักร้องอังกฤษ
นักดนตรีที่ฆ่าตัวตาย
บุคคลจากลอนดอนโบโรลูวิชัม
ชาวอังกฤษเชื้อสายสกอตแลนด์
ศิลปินสังกัดเวอร์จิ้นเรเคิดส์
บิล เฮลีย์

บิล เฮลีย์ (Bill Haley) (6 กรกฎาคม ค.ศ. 1925 - 9 กุมภาพันธ์ ค.ศ. 1981) เป็นหนึ่งในนักดนตรีร็อกแอนด์โรลคนแรก ๆ เขาได้รับการอ้างถึงว่าเป็นผู้แรกที่ทำให้ก่อเกิดแนวดนตรีในช่วงต้นคริสต์ทศวรรษ 1950 ในนามกลุ่มที่ชื่อ บิล เฮลีย์ แอนด์ ฮิสโคเมตส์ มีเพลงฮิตอย่าง "Rock Around the Clock"
== อ้างอิง ==
นักแต่งเพลงชาวอเมริกัน
นักร้องอเมริกัน
บุคคลจากรัฐมิชิแกน
เซซาร์ เปลลี

เซซาร์ เปลลี (César Pelli) เกิดเมื่อวันที่ 12 ตุลาคม ค.ศ. 1926 ที่เมืองซันมีเกลเดตูกูมัน ประเทศอาร์เจนตินา เป็นสถาปนิกชาวอาร์เจนตินา-อเมริกัน เป็นที่รู้จักในฐานะผู้ออกแบบหลายตึกที่สูงที่สุดในโลก รวมถึงการออกแบบงานผังเมืองหลัง เขามักใช้เส้นโค้งที่ฟะซาดและวัสดุโลหะ
ในปี ค.ศ. 1991 สถาบันสถาปนิกอเมริกัน ติดอยู่ในรายชื่อ 1 ใน 10 ของสถาปนิกที่ยังมีชีวิตอยู่ผู้มีอิทธิพล เขายังได้รางวัลอื่น รวมถึงเหรียญทองคำจากสถาบันสถาปนิกอเมริกัน ในปี ค.ศ. 1995 สำหรับการทำงานที่ส่งผลต่ออิทธิพลทางด้านทฤษฎีและการปฏิบัติการสถาปัตยกรรม ผลงานที่มีชื่อเสียงของเขาคือ ตึกเปโตรนาสทาวเวอร์ ที่เคยเป็นตึกที่สูงที่สุดในโลก เขายังออกแบบกลุ่มอาคารเวิลด์ไฟแนนเชียลเซ็นเตอร์ ในดาวน์ทาวน์ของแมนแฮตตัน
หลังจากที่เขาศึกษาด้านสถาปัตยกรรมศาสตร์จาก มหาวิทยาลัยตูกูมัน เปลลีจบการศึกษาจากโรงเรียนสถาปัตยกรรมจากมหาวิทยาลัยอิลลินอยส์ เขาเริ่มอาชีพการทำงานกับสำนักงานนิวฮาเวน ของสถาปนิก เอโร ซาริเนน เขาย้านถิ่นฐานมายังสหรัฐอเมริกาในปี ค.ศ. 1952 และถือสัญชาติอเมริกันในปี ค.ศ. 1964 แขาแต่งงานกับไดแอนา บัลโมรี ซึ่งเป็นนักออกแบบผังเมืองและภูมิสถาปัตยกรรม ทั้งสองคนมีบุตร 2 คน คือ เดนิส นักประสาทชีววิทยาและศาสตราจารย์ด้านจิตวิทยาและประสาทวิทยาศาสตร์ แห่งมหาวิทยาลัยนิวยอร์ก และราฟาเอล ที่เป็นสถาปนิกเช่นกัน
เปลลีเป็นคณบดี โรงเรียนสถาปัตยกรรมที่มหาวิทยาลัยเยลตั้งแต่ปี 1977 ถึง 1984 สำนักงานของเขามีสถาปนิก นักออกแบบ ทีมงาน กว่า 100 คน ในนิวฮาเวต รัฐคอนเนกติคัต
สถาปนิกชาวอเมริกัน
บุคคลจากมหาวิทยาลัยอิลลินอย เออร์แบนา-แชมเปญจน์
สถาปนิกชาวอาร์เจนตินา
บุคคลจากมหาวิทยาลัยนิวยอร์ก
บุคคลจากซานมิเกลเดตูกูมัน
ฉัตรชัย เอียสกุล

ฉัตรชัย เอียสกุล อดีตรัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงเกษตรและสหกรณ์ ในรัฐบาลของนายบรรหาร ศิลปอาชา รัฐมนตรีว่าการทบวงมหาวิทยาลัย รัฐมนตรีว่าการกระทรวงแรงงานและสวัสดิการสังคม และรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกชวลิต ยงใจยุทธ และอดีตสมาชิกสภาผู้แทนราษฎร จังหวัดหนองคาย
== ประวัติ ==
นายฉัตรชัย เอียสกุล เกิดเมื่อวันที่ 24 พฤษภาคม พ.ศ. 2498 ที่โรงพยาบาลหนองคาย อำเภอเมืองหนองคาย จังหวัดหนองคาย เป็นบุตรของนายธเนตร เอียสกุล กับนางกิมเตียว เอียสกุล และเป็นพี่ชายของนายเฉลิมชัย เอียสกุล อดีต ส.ส. หนองคาย 4 สมัย
นายฉัตรชัย เอียสกุล สำเร็จการศึกษาด้านบริหารธุรกิจ จากมหาวิทยาลัยเกษตรศาสตร์ เมื่อปี พ.ศ. 2520 และระดับปริญญาโทสาขาเศรษฐศาสตร์ จากมหาวิทยาลัยนอร์ทอีสเทิร์น (Northeastern University) สหรัฐอเมริกา ในปี พ.ศ. 2523
== การทำงาน ==
หลังจากจบการศึกษาในระดับปริญญาโท ฉัตรชัย เริ่มต้นทำงานในหน่วยงาน World Food ขององค์การสหประชาชาติ ที่ประเทศกัมพูชา เป็นเวลา 1 ปี ก่อนที่จะลาออก เพื่อไปทำงานด้านการค้าระหว่างประเทศกับญาติในฮ่องกง จนกระทั่ง พ.ศ. 2525 จึงกลับมาช่วยดำเนินงานกับบิดา และเข้าสู่แวดวงการเมืองในเวลาหลังจากนั้นไม่นาน
== การทำงาน ==
นายฉัตรชัย เอียสกุล เป็นสมาชิกสภาผู้แทนราษฎร จังหวัดหนองคายหลายสมัย สังกัดพรรคความหวังใหม่ เคยได้รับการแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลชวน รัฐมนตรีช่วยว่าการกระทรวงเกษตรและสหกรณ์ และรัฐมนตรีประจำสำนักนายกรัฐมนตรี ในรัฐบาลของนายบรรหาร ศิลปอาชา ต่อมาก็ได้รับตำแหน่งรัฐมนตรีว่าการกระทรวงแรงงานและสวัสดิการสังคม และรัฐมนตรีว่าการทบวงมหาวิทยาลัย และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกชวลิต ยงใจยุทธ
ต่อมาภายหลังการเลือกตั้งปี พ.ศ. 2544 พรรความหวังใหม่ ได้ยุบรวมเข้ากับพรรคไทยรักไทย ซึ่งนายฉัตรชัย เอียสกุล จึงได้ย้ายเข้าสังกัดพรรคไทยรักไทยเช่นเดียวกันกับสมาชิกพรรคคนอื่น ๆ และได้รับตำแหน่งกรรมการบริหารพรรคไทยรักไทย ในปี พ.ศ. 2548
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 แม้ว่านายฉัตรชัย เอียสกุล จะลาออกจากการเป็นกรรมการบริหารพรรคแล้วก็ตาม
ในทางการเมือง นายฉัตรชัย เอียสกุล ได้รับฉายาว่า "รัฐมนตรีไฟแช็ก" (รมต.ไฟแช็ก) จากการที่เป็นบุคคลที่คอยติดตามรัฐมนตรีหรือนักการเมืองคนสำคัญต่าง ๆ โดยยอมรับใช้ในเรื่องเล็ก ๆ น้อย ๆ ที่ไม่เป็นสาระสำคัญ ตั้งแต่ยังสังกัดพรรคความหวังใหม่
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองหนองคาย
ชาวไทยเชื้อสายจีน
นักการเมืองไทย
รัฐมนตรีประจำสำนักนายกรัฐมนตรีไทย
รัฐมนตรีว่าการกระทรวงแรงงานไทย
รัฐมนตรีว่าการทบวงมหาวิทยาลัยไทย
สมาชิกสภาผู้แทนราษฎรจังหวัดหนองคาย
พรรคกิจสังคม
พรรคประชาธิปัตย์
พรรคความหวังใหม่
พรรคไทยรักไทย
บุคคลจากคณะบริหารธุรกิจ มหาวิทยาลัยเกษตรศาสตร์
บุคคลจากมหาวิทยาลัยนอร์ทอีสเทิร์น
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ไนเจิล เดอ โยง

ไนเจิล เดอ โยง (Nigel de Jong) เกิดเมื่อวันที่ 30 พฤศจิกายน ค.ศ. 1984 เป็นนักฟุตบอลชาวดัตช์ สวมเสื้อหมายเลข 34 ปัจจุบันเล่นให้กับกาลาตาซาราย และฟุตบอลทีมชาติเนเธอร์แลนด์
== อ้างอิง ==
== แหล่งข้อมูลอื่น ==
Statistics 
ชาวดัตช์เชื้อสายซูรินาม
ชาวดัตช์เชื้อสายโมลุกกะ
นักฟุตบอลชาวดัตช์
ผู้เล่นในฟุตบอลโลก 2010
ผู้เล่นสโมสรฟุตบอลแมนเชสเตอร์ซิตี
ผู้เล่นแอลเอ แกลักซี
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2008
นักฟุตบอลทีมชาติเนเธอร์แลนด์
ผู้เล่นในฟุตบอลชิงแชมป์แห่งชาติยุโรป 2012
นักกีฬาจากอัมสเตอร์ดัม
กองกลางฟุตบอล
ผู้เล่นในฟุตบอลโลก 2014
ไรอัน เนลเซน

ไรอัน วิลเลียม เนลเซน (Ryan William Nelsen) เกิดวันที่ 18 ตุลาคม ค.ศ. 1977 นักฟุตบอลชาวนิวซีแลนด์ ปัจจุบันเล่นในพรีเมียร์ลีก อังกฤษ ให้กับสโมสรฟุตบอลทอตนัมฮอตสเปอร์ เล่นตำแหน่งกองหลัง
==แหล่งข้อมูลอื่น==
NZ Football Profile 
Ryan Nelsen  at the MLS Official Website
Ryan Nelsen  at rovers.co.uk
Nelsen at tottenhamhotspur.com
นักฟุตบอลชาวนิวซีแลนด์
ผู้เล่นในฟุตบอลโลก 2010
ผู้เล่นในพรีเมียร์ลีก
ผู้เล่นสโมสรฟุตบอลแบล็กเบิร์นโรเวอส์
บุคคลจากไครสต์เชิร์ช
นักฟุตบอลในโอลิมปิกฤดูร้อน 2008
นักฟุตบอลในโอลิมปิกฤดูร้อน 2012
เบร็ตต์ เอเมอร์ตัน

เบร็ตต์ ไมเคิล เอเมอร์ตัน (Brett Michael Emerton) เกิดวันที่ 22 กุมภาพันธ์ ค.ศ. 1979 นักฟุตบอลชาวออสเตรเลีย ปัจจุบันเล่นในตำแหน่งกอลกลาง ให้กับสโมสรฟุตบอลแบล็กเบิร์นโรเวิร์ส ในพรีเมียร์ลีก อังกฤษ และฟุตบอลทีมชาติออสเตรเลีย
นักฟุตบอลชาวออสเตรเลีย
ผู้เล่นสโมสรฟุตบอลแบล็กเบิร์นโรเวอส์
ผู้เล่นในพรีเมียร์ลีก
ผู้เล่นในฟุตบอลโลก 2006
ผู้เล่นในฟุตบอลโลก 2010
นักกีฬาจากซิดนีย์
นักฟุตบอลในโอลิมปิกฤดูร้อน 2000
ม็อตเติน กัมสต์ เพเดอเชิน

ม็อตเติน กัมสต์ เพเดอเชิน (Morten Gamst Pedersen; เกิดวันที่ 8 กันยายน ค.ศ. 1981) เป็นนักฟุตบอลชาวนอร์เวย์-ซามี เคยเล่นให้กับสโมสรฟุตบอลแบล็กเบิร์นโรเวอส์ในพรีเมียร์ลีก และฟุตบอลทีมชาตินอร์เวย์
== อ้างอิง ==
ผู้เล่นสโมสรฟุตบอลแบล็กเบิร์นโรเวอส์
ผู้เล่นในพรีเมียร์ลีก
ปีกฟุตบอล
นักฟุตบอลชาวนอร์เวย์
นักฟุตบอลทีมชาตินอร์เวย์
บุคคลจากเทศมณฑลทรุมส์และฟินมาร์ก
นิกอลา กาลินิช

นิกอลา กาลินิช (Nikola Kalinić; เกิด 5 มกราคม ค.ศ. 1988) เป็นนักฟุตบอลชาวโครเอเชีย ปัจจุบันเล่นในตำแหน่งกองหน้าตัวเป้าใหักับโรมา (ยืมตัวมาจากอัตเลติโกเดมาดริด) และทีมชาติโครเอเชีย
ในฤดูกาล 2015–16 นัดที่ 6 ฟีออเรนตีนาบุกไปเยือนอินเตอร์มิลาน ที่สนามซานซีโร กาลินิชสามารถทำแฮททริกได้ ในนาทีที่ 18, 23 และ 76 ทำให้ฟีออเรนตีนาชนะไป 1-4 ประตู และทำให้อินเตอร์มิลานพบกับความพ่ายแพ้เป็นนัดแรกของฤดูกาล อีกทั้งยังส่งผลให้ฟีออเรนตีนาขยับขึ้นไปเป็นทีมนำในอันดับตารางคะแนนอีกด้วย โดยถือเป็นครั้งแรกตั้งแต่ปี ค.ศ. 1999 เป็นต้นมา
==อ้างอิง==
นักฟุตบอลชาวโครเอเชีย
นักฟุตบอลทีมชาติโครเอเชีย
ผู้เล่นสโมสรฟุตบอลโครเอเชียไฮดูกสปลิต
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลฟีออเรนตีนา
ผู้เล่นเอซี มิลาน
ผู้เล่นอัตเลติโกเดมาดริด
ผู้เล่นสมาคมกีฬาโรมา
ผู้เล่นในพรีเมียร์ลีก
ผู้เล่นในเซเรียอา
ผู้เล่นในลาลิกา
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลโลก 2018
กองหน้าฟุตบอล
บุคคลจากสปลิต
ปัสกาล แช็งบงดา

ปัสกาล แช็งบงดา (Pascal Chimbonda) เกิดเมื่อวันทื่ 21 กุมภาพันธ์ ค.ศ. 1979 ที่กัวเดอลุป เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลคาร์ไลล์ยูไนเต็ดในฟุตบอลลีกวัน เล่นตำแหน่งแบ็กขวา
== อ้างอิง ==
นักฟุตบอลชาวฝรั่งเศส
นักฟุตบอลทีมชาติฝรั่งเศส
ผู้เล่นในฟุตบอลโลก 2006
ผู้เล่นในพรีเมียร์ลีก
ผู้เล่นในลีกเอิง
ผู้เล่นเลออาฟวร์ อาเซ
ผู้เล่นสโมสรกีฬาบัสตียา
ผู้เล่นสโมสรฟุตบอลวีแกนแอทเลติก
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลซันเดอร์แลนด์
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลควีนส์พาร์กเรนเจอส์
ผู้เล่นสโมสรฟุตบอลดองคัสเตอร์โรเวอส์
ผู้เล่นสโมสรฟุตบอลคาร์ไลล์ยูไนเต็ด
บุคคลจากกัวเดอลุป
กาแอล กากูตา

กาแอล กากูตา (Gaël Kakuta) เกิดเมื่อวันที่ 21 มิถุนายน พ.ศ. 2534 นักฟุตบอลชาวฝรั่งเศส ปัจจุบันเล่นในพรีเมียร์ลีก ให้สโมสรฟุตบอลเชลซี และฟุตบอลทีมชาติฝรั่งเศส อายุต่ำกว่า 17,18,19 และ 20 ปี
นักฟุตบอลชาวฝรั่งเศส
ผู้เล่นสโมสรฟุตบอลเชลซี
ผู้เล่นสโมสรฟุตบอลฟูลัม
ผู้เล่นในพรีเมียร์ลีก
ผู้เล่นสโมสรฟุตบอลโบลตันวอนเดอเรอส์
ปีกฟุตบอล
บุคคลจากลีล
ฟาบีโอ โบรีนี

ฟาบีโอ โบรีนี (Fabio Borini) เกิดเมื่อวันที่ 29 มีนาคม ค.ศ. 1991 นักฟุตบอลชาวอิตาลี เล่นในตำแหน่งกองหน้าตัวเป้า ให้กับสโมสร Fatih Karagümrük ในซือเปร์ลีก ของประเทศตุรกี
โบรีนีเริ่มต้นอาชีพนักฟุตบอลกับโบโลญญา ก่อนที่จะย้ายมาอยู่กับเชลซีในปี ค.ศ. 2007 และในปี ค.ศ. 2011 สวอนซีซิตียืมตัวไปเล่นในฟุตบอลลีกแชมเปียนชิป และได้ย้ายมาสู่ลิเวอร์พูล
ในฤดูกาล 2013–2014 ได้เล่นให้กับซันเดอร์แลนด์โดยสัญญายืมตัว 1 ปี
ในฤดูกาล 2014–15 โบรินี่ไม่ค่อยมีโอกาสได้ลงเล่นมากนัก เมื่อเริ่มต้นฤดูกาล 2015–16 จึงได้ย้ายไปซันเดอร์แลนด์อย่างถาวร ด้วยราคา 10 ล้านปอนด์ (ประมาณ 550 ล้านบาท) และระยะเวลาสัญญา 4 ปี ต่อมาโบรีนีย้ายมาเล่นให้กับสโมสรแชมป์ยุโรป 7 สมัยอย่างเอซี มิลาน
==อ้างอิง==
==แหล่งข้อมูลอื่น==
นักฟุตบอลชาวอิตาลี
ผู้เล่นในพรีเมียร์ลีก
ผู้เล่นในเซเรียอา
ผู้เล่นสโมสรฟุตบอลเชลซี
ผู้เล่นสมาคมกีฬาโรมา
ผู้เล่นสโมสรฟุตบอลซันเดอร์แลนด์
ผู้เล่นสโมสรฟุตบอลสวอนซีซิตี
ผู้เล่นสโมสรฟุตบอลลิเวอร์พูล
บุคคลจากโบโลญญา
ผู้เล่นในฟุตบอลชิงแชมป์แห่งชาติยุโรป 2012
กองหน้าฟุตบอล
ลีออน ออสแมน

ลีออน ออสแมน (Leon Osman) เกิดเมื่อวันที่ 17 พฤษภาคม ค.ศ. 1981 นักฟุตบอลชาวอังกฤษเชื้อสายตุรกี ปัจจุบันเล่นให้กับสโมสรฟุตบอลเอฟเวอร์ตัน
==แหล่งข้อมูลอื่น==
Premier League profile 
ผู้เล่นสโมสรฟุตบอลเอฟเวอร์ตัน
นักฟุตบอลชาวอังกฤษ
ผู้เล่นในพรีเมียร์ลีก
บุคคลจากวีแกน
ไทยเดินเรือทะเล

บริษัท ไทยเดินเรือทะเล จำกัด เดิมเป็นรัฐวิสาหกิจ ประเภทบริษัทจำกัด ในสังกัดกระทรวงคมนาคม ดำเนินธุรกิจด้านการบริการขนส่งสินค้าทางทะเลระหว่างประเทศ บริการด้านคลังสินค้าและท่าเทียบเรือ ตลอดจนธุรกิจการขนส่งทางน้ำ ก่อตั้งขึ้นเมื่อปี พ.ศ. 2483 ปัจจุบันยุบเลิกกิจการแล้ว
== ประวัติ ==
บริษัท ไทยเดินเรือทะเล จำกัด จัดตั้งขึ้นตามประมวลกฎหมายแพ่งพาณิชย์ เมื่อปี พ.ศ. 2483 ต่อมาคณะรัฐมนตรี ได้มีมติเมื่อวันที่ 31 สิงหาคม พ.ศ. 2542 และวันที่ 4 กรกฎาคม พ.ศ. 2543 ให้เตรียมดำเนินการยุบเลิกกิจการ หากยังไม่สามารถสรรหาผู้สนใจมาซื้อหุ้นเพิ่มทุนได้ ในระยะต่อมาบริษัทฯ มีสถานะเป็นเพียงนายหน้าขนส่ง เนื่องจากไม่มีเรือเดินทะเลเป็นของบริษัทเอง  จนกระทั่งในปี พ.ศ. 2554 คณะรัฐมนตรี จึงได้มีมติให้ยุบเลิกกิจการบริษัทฯ
== กิจการของบริษัท ==
บริษัท ไทยเดินเรือทะเล จำกัด ในอดีตเป็นรัฐวิสาหกิจของไทยที่ดำเนินธุรกิจสำคัญ 3 ประการ คือ
การเดินเรือเพื่อรับขนส่งสินค้าทางทะเลระหว่างประเทศ ส่วนใหญ่เป็นสินค้าของการไฟฟ้าฝ่ายผลิตแห่งประเทศไทย โรงงานยาสูบ กระทรวงการคลัง กองบัญชาการกองทัพไทย
การขนส่งสินค้าทางทะเลระหว่างประเทศ โดยการเช่าระวางเรือของบริษัทอื่นมาเสริมการให้บริการของบริษัทฯ
ท่าเทียบเรือและโรงพักสินค้าอนุมัติ เป็นภารกิจที่บริษัทฯ ร่วมกับบริษัท ธนาพรชัย พอร์ท เซอร์วิส จำกัด
== ผลการดำเนินงาน ==
บริษัท ไทยเดินเรือทะเล จำกัด เป็นรัฐวิสาหกิจที่ไม่มีผลกำไรในปี พ.ศ. 2551 ซึ่งจากรายงานงบการเงินปี 2551 บริษัทมีผลขาดทุนสุทธิ 0.29 ล้านบาท เนื่องจากมีรายได้จากการให้บริการลดลงทั้งในเส้นทางยุโรป และเส้นทางอเมริกา
== อ้างอิง ==
กระทรวงคมนาคม
รัฐวิสาหกิจไทยในอดีต
บริษัทขนส่งในประเทศไทย
ธุรกิจขนส่งและโลจิสติกส์
บริษัทที่ก่อตั้งในปี พ.ศ. 2483
สิ้นสุดในปี พ.ศ. 2554
เฟนเดอร์ สตราโตแคสเตอร์

เฟนเดอร์ สตราโตแคสเตอร์ (Fender Stratocaster) มักจะเรียกว่า สแตรต (Strat) เป็นโมเดลกีตาร์ไฟฟ้าที่ถูกพัฒนามา โดย ลีโอ เฟนเดอร์, จอร์จ ฟุลเลอร์ตัน และ เฟรดดี ทาวาเรส ในปี 1954 และ ผลิตอย่างต่อเนื่องโดย เฟนเดอร์ เป็นกีตาร์ยอดนิยมและพบเห็นได้มาก
==แหล่งข้อมูลอื่น==
Fender เว็บไซต์อย่างเป็นทางการ
กีตาร์
ผลิตภัณฑ์ที่ออกในปี พ.ศ. 2497
หมวดหมู่ตั้งตามชื่อบริษัท‎
เฟนเดอร์
ลิงเสน

ลิงเสน หรือ ลิงหมี (Stump-tailed macaque, Bear macaque) เป็นลิงชนิดหนึ่ง ที่สามารถพบได้ในประเทศไทย มีชื่อวิทยาศาสตร์ว่า Macaca arctoides จัดอยู่ในวงศ์ลิงโลกเก่า (Cercopithecidae)
== ลักษณะ ==
ลำตัวยาว หลังสั้น ขนยาวสีน้ำตาล หน้ากลม หางสั้น ลูกลิงมีขนสีขาว และเปลี่ยนเป็นสีเข้มเมื่อมีอายุมากขึ้น ใบหน้าเป็นสีชมพู หรือ สีแดงเข้ม ถึงน้ำตาล และมีขนเล็กน้อย ลิงเพศผู้มีลำตัวใหญ่กว่าลิงเพศเมีย มีน้ำหนัก 9.7-10.2 กิโลกรัม ลิงเพศเมีย มีน้ำหนัก 7.5-9.1 กิโลกรัม ลิงเสนเพศผู้มีเขี้ยวยาว และ อาศัยรวมกันเป็นกลุ่ม มีถุงเก็บอาหารใต้คาง หางสั้นมากจนดูเหมือนกับไม่มีหาง ก้นแดง หน้าท้องมีขนน้อย  ขนบนหัวจะขึ้นวนเป็นก้นหอย ขนที่แก้มชี้ไปทางหลังและคลุมหูไว้  และยังมีกลิ่นตัวที่เหม็นมาก
== การกระจายพันธุ์ ==
สามารถพบได้ในป่าทุกชนิดของเขตร้อนและกระจายกันอยู่แถบตะวันออกเฉียงเหนือของอินเดีย, ทางตะวันออกเฉียงใต้ของจีน ทางตะวันตกของมาเลเซีย, แหลมมลายู, พม่า, ไทย, เวียดนาม และ ทางตะวันออกของบังคลาเทศ
== นิเวศวิทยาและพฤติกรรม ==
กินผลไม้ พืชผัก รวมถึงแมลงขนาดเล็ก อาศัยอยู่เป็นฝูงใหญ่ มีการปกครองตามลำดับอาวุโส แต่เมื่อเวลากินอาหารมักจะทะเลาะกันเป็นเสียงดัง  โดยมักหากินตามพื้นดินมากกว่าต้นไม้ในเวลากลางวัน
เริ่มผสมพันธุ์ได้เมื่อมีอายุ 3-4 ปี ระยะตั้งท้องนาน 146 วัน ออกลูกครั้งละ 1 ตัว และมีอายุยืนกว่า 20 ปี
สำหรับในประเทศไทย ลิงเสนเดิมพบได้ทุกภูมิภาค แต่ปัจจุบันมีสถานะในธรรมชาติที่ลดลงเป็นจำนวนมาก จนเหลือเพียงไม่กี่ฝูงเท่านั้น อาทิ เขตรักษาพันธุ์สัตว์ป่าทุ่งใหญ่-ห้วยขาแข้ง, อุทยานแห่งชาติแก่งกรุง, อุทยานแห่งชาติเขาลำปี-หาดท้ายเหมือง, อุทยานแห่งชาติน้ำตกโยง เป็นต้น มีสถานะทางกฎหมายเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
== อ้างอิง ==
หนังสือสัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร พ.ศ. 2543) โดย กองทุนสัตว์ป่าโลก ISBN 974-87081-5-2
== แหล่งข้อมูลอื่น ==
วิดีโอคลิป]ลิงเสนจาก[[youtube]
วงศ์ลิงโลกเก่า
สัตว์ที่พบในประเทศจีน
สัตว์ป่าคุ้มครอง
สัตว์ที่พบในประเทศไทย
ลิงกังใต้

ลิงกังใต้ หรือ ลิงกะบุด (Southern pig-tailed macaque; ) เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)
มีรูปร่างเตี้ย ขนสั้นสีเทาหรือสีน้ำตาล หน้าค่อนข้างยาว ขนบนหัวสั้นมีสีเทาหรือสีน้ำตาล และขึ้นวนเป็นก้นหอย ขนตรงส่วนใต้ท้องมีสีจางจนเกือบขาว ขนบริเวณหลังเป็นสีน้ำตาลไหม้หรือดำ หางค่อนข้างสั้น ตัวเมียมีขนาดเล็กกว่า และมีขนปรกหน้าผากน้อยกว่าลิงตัวผู้
อาศัยอยู่ตามป่าดิบบริเวณเชิงเขา ชอบเปลี่ยนที่อยู่ไปเรื่อย ไม่ค่อยอยู่เป็นที่ บางตัวออกหากินตัวเดียว ไม่รวมฝูง ชอบลงมาอยู่ตามพื้นดินมากกว่าอยู่บนต้นไม้ แต่เวลานอนขึ้นไปนอนบนต้นไม้ ชอบส่งเสียงร้องและมักร้องรับกันทั้งฝูง เริ่มผสมพันธุ์ได้เมื่อมีอายุ 3-4 ปี ผสมพันธุ์ได้ทุกฤดู ระยะตั้งท้องประมาณ 5-7 เดือน ออกลูกครั้งละ 1 ตัว และมีอายุยืนราว 25 ปี ตัวผู้หรือแต่ละตัวอาจผสมพันธุ์กับตัวอื่นได้หลายตัว และไม่อยู่เป็นคู่แน่นอน
จัดเป็นลิงที่มีสมาชิกในฝูงน้อยกว่าลิงชนิดอื่น ๆ คือ มีไม่เกิน 40-45 ตัว
กินอาหารจำพวกผลไม้, เมล็ดพืช และแมลงขนาดเล็ก เวลากินอาหารมักชอบเก็บไว้ข้างแก้มแล้วค่อย ๆ เอามือดันอาหารที่เก็บไว้ออกมากินทีละน้อย
เดิมลิงกังใต้เคยถูกจัดให้เป็นชนิดย่อยของลิงกังเหนือ (M. leonina) แต่ปัจจุบันได้ถูกแยกให้เป็นชนิดต่างหาก
พบกระจายพันธุ์ตั้งแต่คอคอดกระในประเทศไทยลงไปจนถึงแหลมมลายู, เกาะสุมาตรา, เกาะบอร์เนียว, เกาะบังกา
ในประเทศไทย ลิงกังใต้  เป็นลิงที่คนไทยรู้จักและคุ้นเคยกันเป็นอย่างดี เพราะมักจะถูกจับมาเลี้ยงและฝึกให้แสดงต่าง ๆ ตามคำสั่ง เช่น ละครลิง หรือปีนต้นมะพร้าวเก็บลูกมะพร้าว ที่เกาะสมุย จังหวัดสุราษฎร์ธานี จนกลายเป็นสถานที่ท่องเที่ยวที่เป็นรู้จักกันอย่างดีทั้งชาวไทยและชาวต่างชาติ เป็นต้น
สำหรับการฝึกให้เก็บมะพร้าว จะใช้ลิงตัวผู้เนื่องจากมีตัวใหญ่ เรี่ยวแรงมากกว่าลิงตัวเมีย ลิงที่จะใช้ฝึกเป็นอย่างดีอยู่ในช่วงอายุไม่เกิน 3-5 เดือน และต้องเป็นลิงนิสัยดี เชื่อฟังต่อผู้เลี้ยง มีขนเป็นมัน สุขภาพแข็งแรง ฟันไม่มีความผิดปกติ เพราะจะมีผลต่อการกัดขั้วมะพร้าว ซึ่งลิงบางตัวใช้เวลาฝึกเพียง 3 เดือนก็ใช้เก็บมะพร้าวได้แล้ว โดยการฝึกจะเป็นแบบค่อยเป็นค่อยไปทีละขั้นตอน
ในเดือนกุมภาพันธ์ พ.ศ. 2552 มีชาวบ้านที่อำเภอรามัน จังหวัดยะลา ได้พบลิงกังใต้เผือกตัวหนึ่ง ในป่าสวนยางแถบเทือกเขาบูโด โดยพฤติกรรมของลิงตัวนี้แปลกกว่าลิงกังใต้ป่าโดยทั่วไป กล่าวคือ ไม่ดุร้ายก้าวร้าวต่อมนุษย์ และไม่มีอาการตื่นกลัวด้วย ซึ่งผู้ที่พบได้นำขึ้นทูลเกล้าฯถวายแด่ พระบาทสมเด็จพระเจ้าอยู่หัว 
สถานะในกฎหมายปัจจุบัน เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
==อ้างอิง==
==แหล่งข้อมูลอื่น==
สัตว์ป่าคุ้มครอง
วงศ์ลิงโลกเก่า
สัตว์ที่พบในประเทศไทย
สัตว์ที่พบบนเกาะบอร์เนียว